Fjölgar í hreppum en fækkar í bæjum á Vesturlandi Íslendingum fækkaði á síðasta ári alls um 2.163 eða 0,7% . Mest var fækkunin í röðum þeirra sem eru af erlendu bergi brotnir . Vestlendingum fækkaði um 335 á árinu miðað við bráðabirgðatölur Hagstofunnar frá 1. desember sl . Íbúum allra stærri sveitarfélaganna á Vesturlandi fækkaði , en fólki fjölgaði í öllum minni sveitahreppunum , þar með töldum Reykhólahreppi sem reyndar er á jaðri landssvæðisins . Íbúum Reykhólahrepps hefur nú fjölgað þrjú ár í röð , talsvert á hverju ári . Þann 1. desember síðastliðinn voru þeir 292 , á sama tíma í fyrra 279 og 266 árið þar á undan . Þrettán virðist ekki vera nein óhappatala í Reykhólahreppnum en fjölgað hefur um þá tölu tvö síðustu árin . Íbúum Akraness fækkaði um 75 á árinu , eru nú 6.555 . Hlutfallslega mesta fækkunin á Vesturlandi varð í Borgarbyggð . Íbúum sveitarfélagsins fækkaði um 204 á árinu , þeir eru nú 3.543 . Í Stykkishólmi fækkaði íbúum um 18 eru nú 1.090 . Grundfirðingum fækkaði um 11 eru nú 910 . Í Snæfellsbæ fækkaði um 16 , íbúar þar eru nú 1701 . Íbúum Dalabyggðar fækkaði um 16 , voru 1. desember 696 . Það fjölgaði í sveitahreppum Vesturlands á árinu nema í Hvalfjarðarsveit . Þar fækkað íbúum um 15 ár árinu , eru nú 626 . Í Helgafellssveit fjölgaði um fimm íbúa , þeir eru nú 64 . Í Eyja - og Miklaholtshreppi fjölgaði um sjö og átta í Skorradalshreppi . Íbúar Eyja - og Miklaholtshrepps eru nú 139 og 61 í Skorradalshreppi .